Disney kompaniyasi barcha xodimlariga to‘liq vaksinatsiyadan o‘tishni majburiy qilib qo‘ydi

Walt Disney Studios o‘z kompaniyasi xodimlaridan koronavirusga qarshi majburiy vaksinatsiyadan o‘tishni talab qiladi, deb xabar beradi “Film.ru”.

“Xodimlarimizning xavfsizligi va farovonligi biz uchun doim ustuvor vazifa bo‘lgan va shunday bo‘lib qoladi. Shu sababli biz yollanma va istalgan maydonchamizda faoliyat ko‘rsatuvchi, kasaba uyushmalariga a’zo bo‘lmagan soatbay ishchilar to‘liq vaksinatsiyadan o‘tishini talab qilamiz. Vaksinalar — butun dunyoda pandemiya bo‘lgan vaqtda eng yaxshi nazorat vositasi va xodimlarimizning himoyasidir”, — deyiladi studiyaning rasmiy bayonotida.
Avvalroq Facebook va Google kompaniyalari masofadan ishlayotgan xodimlar ofisga qaytishidan avval koronavirusga qarshi emlanishi lozimligini ma’lum qilgandi. Netflix esa aktyorlar va syomka maydonida ular bilan aloqada bo‘ladigan boshqa xodimlarni majburiy vaksinatsiyadan o‘tkazish haqida e’lon qilgan. Ushbu kompaniyalarda shu paytgacha qancha xodim emlangani haqida ma’lumot berilmagan.
 Senatorlar O‘zbekistonda majburiy emlashni nazarda tutuvchi qonunni ma’qulladi